VIRON PASTORIT AREENALLA
Hei rakkaat katsojat! On taas ilo ja kunnia -
tutkia kanssanne Raamattua ja ammentaa siitä viisautta -
joka päivään ja hetkeen.
Minä olen Andres Ploompuu ja seuraavan puolituntisen -
puhun miehestä, jonka nimi on Gideon.
Puhun myös siitä, miten Gideonin kiinnostava elämä -
auttaa meitä kehittymään omassa elämässämme.
Tätä ennen esitän kuitenkin pari kysymystä, -
joihin voit vastata itsellesi rehellisesti.
Ensimmäinen kysymys.
Haluatko kontrolloida tilanteita?
Jos haluat kontrolloida tilanteita, -
nosta käsi ylös ajatuksissasi.
Toinen kysymys.
Onko sinulla ongelmia sellaisten ihmisten kanssa, -
jotka ovat jollain tavalla pettäneet luottamuksesi?
Jos sinulle on käynyt näin, nosta kätesi ajatuksissasi.
Kysymysten jälkeen pääsemme aiheeseen, joka on luottamus.
Luottamus on vakava aihe.
Ei siksi, että luottamus olisi huono asia, -
vaan koska sen voi pettää.
Joskus olemme luottaneet toiseen koko sydämestämme -
ja olemme joutuneet pettymään.
Tällöin joudumme miettimään mitä seuraavaksi.
Pitäisikö luottaa ja miten? Ja mikä tärkeintä, -
voiko petetyn luottamuksen voittaa takaisin?
Meillä kaikilla on monia tarinoita, -
miten erilaisissa tilanteissa -
luottamustamme on käytetty väärin.
Minullakin on kokemusta siitä.
Mitä vanhemmaksi elämme, sitä enemmän koemme.
Mitä enemmän koemme, -
sitä enemmän joukossa on epämiellyttäviä asioita.
Luottamus on juuri tällainen aihe.
Luottamusta rikotaan jatkuvasti.
Sitä tapahtuu suhteissa, rakkaudessa, töissä, -
ystävyydessä ja raha-asioissa.
Listaa voi jatkaa loputtomiin.
En usko, että on ketään, -
joka on selvinnyt elämästä ilman ainuttakaan pettymystä.
Tällaiset kokemukset satuttavat helposti.
Mitä silloin tulee tehdä?
Tai mitä tehdä, jos tuntuu, ettei Jumala kuule rukousta?
Tai jos Jumala tuntuu kaukaiselta tai vieraalta -
tai jos mietit ja kysyt vilpittömästi, -
onko Jumala olemassa, toimiiko Hän elämässäsi -
kuuleeko ja välittääkö Hän. Välittäminen on kipein kohta.
Mietit, että Jumala on jossain, mutta ei Hän sinusta välitä.
Tällaisissa tilanteissa -
on vaikea puhua luottamuksesta.
Kerron teille yhden tarinan.
Se luonnehtii ja kuvastaa luottamusta.
Voin kertoa, että kun meidän on vaikea uskoa ja luottaa -
tärkeissä kysymyksissä, -
kuten kuuleeko Jumala meitä ja onko Hän lähellämme, -
luottamus näkyy yksinkertaisissakin asioissa.
Minulle sattui hiljattain hauska juttu seurakunnassani.
Vanhimmistoveli, jonka kanssa teen töitä, on todella mukava.
Eräänä päivänä hän oli toisen hyvän ystäväni kanssa -
tekemässä uuteen kirkkoomme alas laskettua kattoa.
En ole alan ekspertti, joten seurasin työtä sivusta.
Vanhimmistoveli oli tikkailla ja pani kattoa paikoilleen.
Ystäväni auttoi häntä. Heitä seuratessani mietin, -
oliko vanhimmistoveli varannut riittävästi tilaa valoille.
En ollut siitä lainkaan varma.
Huvittavinta on, etten tiedä yhtikäs mitään rakentamisesta.
Siitä huolimatta -
en voinut olla kysymättä vanhemmistoveljeltä, -
mahtuivatko valot varmasti katon sisälle.
Muistan hänen reaktionsa vieläkin erittäin hyvin, -
kun hän katsoi minua ylhäältä ja hymähti.
En sanonut muuta. Myöhemmin näin, miten hieno katto oli.
Tuolloin mietin, miksi menin sanomaan mitään.
Luulin tietäväni paremmin, vaikka en tiennytkään.
Yritin lohduttautua ajatuksella "luota ja seuraa".
Mutta luotinko sittenkään?
Onko luottamus sitä, että epäilemme toisten työtä -
tai esitämme kysymyksiä, joista käy ilmi epäluottamus?
Mitä on "luottaa ja seurata"?
Eikö periaatteen tarkoitus -
ole kasvattaa luottamusta?
Se tarkoittaa, että annamme vastuullisen tehtävän, -
ja seuraamme, miten tekijä onnistuu.
Tämän seurauksena luottamuksemme kasvaa, -
kun tehtävä onnistuu.
Tämän periaatteen tarkoitus on kasvattaa luottamusta.
Kerron Gideonin kokemusten avulla, -
miten Jumala kasvattaa meidän luottamustamme.
Jos meiltä puuttuu luottamusta, -
uskon, että Jumala pyrkii kasvattamaan sitä meissä.
Se on mahdollista.
Jos sinulla on Raamattu, avaa Tuomarien kirja, -
jonka 6. luvussa kerrotaan Gideonista.
Gideon oli mielenkiintoinen mies.
Hän sai erikoisen kutsumuksen.
Gideon eli vaikeana aikana.
Hän oli talonpoika, hyvä mies, joka teki raskasta työtä.
Hän eli aikana, -
jolloin Israel oli erilaisten hyökkäysten kohteena.
Kansa joutui ryöstelyn ja varkauksien uhriksi.
Heidän naapureistaan midianilaisista kerrotaan, -
että he tulivat kuin heinäsirkkaparvi.
Midianilaisia kameleineen oli paljon, ja tullessaan -
he ryöstivät maan. Näin kerrotaan Tuom. 6:5.
Tällaisena aikana Gideon eli.
Hän pui viljaa viinikuurnassa -
ja korjasi ne talteen midianilaisilta.
Silloin Jumalan enkeli ilmestyi Gideonille.
Enkeli sanoi raskasta työtä tekevälle Gideonille näin: -
"Herra olkoon sinun kanssasi, sinä sotaurho!"
Gideonin nimi tarkoittaa arabiaksi masentunutta -
tai palasiksi revittyä.
Mies, joka oli masentunut monessa mielessä -
midianilaisten ikeen ja epäoikeudenmukaisuuden alla.
Tällaisessa tilanteessa enkeli ilmestyy ja sanoo: -
"Herra olkoon kanssasi."
Mitä Gideon vastaa? Mitä sinä vastaisit?
Voin kuvitella, -
että Gideonissa heräisi voimakkaita tunteita.
Kuinka hän vastaisi enkelille: "Ihanko totta?
Missä olet ollut, Jumala, ja miten olet auttanut minua?
Missä olit, kun midianilaiset ryöstivät ja orjuuttivat meitä?
Missä olit, kun tarvitsimme sinua?
Miten olet ollut kanssamme?
En näe, miten Jumala olisi ollut kanssani."
Uskon näiden olleen Gideonin aitoja tunteita tuona hetkenä.
Gideon taisi olla Jumalalle pikemminkin vihainen -
kuin luottaa Häneen.
Nyt lienee reilua tarkastella tilannetta -
myös Jumalan näkökulmasta.
Tilanteessa on kaksi faktaa.
Gideon ei huomaa tai mainitse niitä.
Ensinnäkin Israelin kansa teki pahaa.
Se rikkoi suhteensa Jumalaan.
Tuomarien kirjan 6. luvun alussa kerrotaan, -
ettei Israelin kansa noudattanut Jumalan tahtoa, -
joten Jumala antoi heidät 7 vuodeksi Midianin käsiin.
Tämän avulla alamme ymmärtää -
Jumalan näkökulmaa.
Jumala ei ollut hyljännyt Israelia, -
vaan Israel oli hyljännyt Jumalan.
Tästä näkökulmasta Jumala oli se, -
joka otti ensimmäisen askeleen suhteen korjaamiseksi.
Tuolloin Gideon ei kyennyt vielä sellaiseen suhteeseen, -
millaista Jumala toivoi. Se oli kaukana täydellisestä.
Kun luemme Tuomarien kirjan kuudetta lukua eteenpäin, -
saamme tietää, miten Gideon reagoi.
Jumala sanoi Gideonille: "Mene tässä voimassasi -
ja vapauta Israel Midianin kourista; minä lähetän sinut."
"Mene ja vapauta Israel Midianin kourista.
Minä lähetän sinut."
Kykenikö Gideon lähtemään ja vapauttamaan Israelin -
omassa voimassaan? Ei kyennyt.
Ernest Hemingway kiteytti ajatuksen hienosti: -
paras tapa selvittää, onko joku luottamuksen arvoinen, -
on luottaa häneen.
Jumala luotti Gideoniin. Kun Hän lähetti tämän -
pelastamaan Israelin midianilaisten käsistä, -
oli se osoitus luottamuksesta.
On aivan eri asia, kykenikö Gideon siihen.
Tärkeintä tässä on se, että Jumala luotti häneen.
Paras keino selvittää, onko joku luottamuksen arvoinen, -
on luottaa häneen. Se on myös ainut keino.
Tässä tilanteessa Jumala luottaa Gideoniin.
Gideon aloittaa luottamisen pienin askelein.
Gideon pyytää Jumalalta tunnustekoa, -
että Jumala todistaa olevansa ja tekevänsä, mitä sanoo.
Raamattu kertoo, että tämän jälkeen -
Gideon valmisti aterian ja pani sen kallion päälle.
Raamattu kertoo, miten kalliosta nousi tuli, -
joka kulutti ruuan.
Palautuiko luottamus? Uskoiko Gideon nyt?
Hän näki ihmeen, miten tuli kulutti uhrin.
Uskoiko Gideon nyt? Oliko luottamus palautunut?
Ei, kaukana siitä. Mutta se oli alku.
Nyt Gideon oli valmis ajattelemaan ja toteamaan, -
että Jumala halusi todistaa jotain, -
saavuttaa jotain.
Gideon oli valmis -
aloittamaan luottamisen opettelun.
Näin matka saattoi alkaa.
Jumala antaa Gideonille ensimmäisen tehtävän.
Jumala lähettää hänet kokeeksi kaupunkiin -
tuhoamaan epäjumalille tarkoitetun alttarin.
Tästä kerrotaan tarkemmin -
Tuom. 6:25―26.
Herra käskee Gideonia ottamaan kaksi härkää -
ja tuhoamaan Baalin alttarin ja asera-karsikon, -
rakentamaan Jumalalle kivialttarin vuoren huipulle, -
uhraamaan toisen häristä -
kaadetusta asera-karsikosta saatujen puiden päällä.
Ja mitä tekee Gideon? Hän ottaa kymmenen miestä, -
ja lähtee ääneti yöllä salaa kertomatta kenellekään -
ja tuhoaa alttarin ja asera-karsikon.
Sitten hän menee piiloon ja odottaa, mitä tapahtuu.
Voin kuvitella, miten Gideon miettii: -
"Tein tehtäväni, tosin salaa.
Nyt katsomme, voiko sinuun luottaa, Jumala."
Raamattu kertoo, -
että ihmiset etsivät syyllistä seuraavana päivänä -
ja halusivat tappaa tämän.
Jumala puuttui ihmeellisesti asiaan ja Gideonin isä sanoi, -
että jumala selvittäköön itse välinsä Gideonin kanssa.
Antaa sen epäjumalan, jonka alttarin Gideon tuhosi, -
antaa sen jumalan hoitaa itse asiansa.
Jos Baal on jumala, ajakoon itse asiaansa.
Jumalan ja Gideonin suhde parani vähitellen -
ja tuli vahvemmaksi.
Tuli aika, jolloin Gideon toi Jumalan eteen -
uusia koetuksia, -
ja Jumala antoi Gideonille uusia vastauksia.
Näin tulemme tilanteeseen, jolloin Israelia vastassa -
oli voimakas, valtavan kokoinen armeija.
Tuolloin Gideon, uskossa ja voimassa, -
oli mies, joka oli koonnut 32 000 miehen armeijan -
sataa tuhatta miestä vastaan.
Gideon on taas Jumalan edessä. On Jumalan vuoro puhua.
Tässä tilanteessa Jumala sanoo Gideonille, -
että Gideonin armeija on liian suuri.
Liian suuriko? 32 000 miestä sataa tuhatta vastaan -
on pikemminkin liian vähän!
Mitä meidän pitää tehdä?
Jumala koetteli Gideonin uskoa.
Kotiin lähti 22 000 miestä, vain 10 000 miestä jäi.
Jumala pyysi luottamaan Häneen, miehiä oli vieläkin liikaa.
Jumala määräsi kotiin miehet, jotka joivat suoraan joesta.
Jäljelle jäi 300 miestä. Mitä Gideon teki?
Hän totteli Jumalaa -
ja lähti 300 miehen kanssa sataa tuhatta miestä vastaan.
Onko se mielestäsi mahdotonta?
Minulle se on, sillä minulla ei ole Gideonin uskoa.
Kun uskoasi vahvistetaan, rakennetaan ja nostetaan, -
kuten Gideonille tapahtui, mahdotonkin on mahdollista.
Miten on mahdollista, -
että Gideon, joka aluksi epäili välittääkö Jumala hänestä, -
miten hänestä tuli mies, joka lähti 300 miehen kanssa -
rohkeasti sataa tuhatta miestä vastaan?
Se on mahdollista, kun annamme luottamuksen kasvaa.
Se on mahdollista, kun alamme luottaa.
Haluan sanoa sinulle, -
että jos haluat läheisemmän suhteen Jumalaan, -
jos sinäkin haluat -
päästä eroon epäselvyydestä -
ja epäilystä suhteessasi Jumalaan, -
ainoa keino on luottaa.
Jumala otti ensiaskeleen, -
tuli Gideonin luo ja puhui hänen kanssaan.
Hän antoi Gideonille tunnustusta ja oli valmis -
jatkamaan hitaasti, jotta Gideonin usko kasvaisi, -
jotta Gideon olisi valmis lähtemään sotaan, -
joka tuntui voittamattomalta.
Näin on sinunkin kohdallasi. Sinäkin voit voittaa -
uskomattomia taisteluita, kun uskallat luottaa.
Luottamuksella on ihmeellinen ja merkillinen voima.
Emme hallitse kaikkia asioita.
Emme hallitse, keneen voimme luottaa, -
miten asiat sujuvat tai mitä meille tapahtuu.
Voimme hallita vain itseämme, -
miten suhtaudumme muihin ja tarjottuihin tilaisuuksiin -
sekä tilanteisiin, joissa luottamus on menetetty.
Joku rakas ihminen on voinut loukata sinua.
Jos hän on sinulle rakas, aloita luottamalla.
Luottamus on ainoa keino, -
joka auttaa rakentamaan vielä suurempaa luottamusta.
Jos haluat oppia tuntemaan Jumalan ja tuntea rauhaa, -
läheisyyttä ja siunausta, jota Jumala haluaa sinulle antaa, -
kokeile aloittaa luottamalla.
Etsi hyvä ystävä tai uskova, -
jonka kanssa voit keskustella, ja kerro avoimesti Jumalalle, -
mitä epäilet, ja aloita luottamalla.
Pyydä Jumalalta, että Hän opettaa sinulle, -
miten luottamus kasvaa päivittäin askel askeleelta.
Meillä kaikilla on ongelmia luottamisessa.
Uskon Gideonin esikuvan mukaan, että kaikki on mahdollista.
Lopuksi kysyn vielä, luotatko mieluummin -
tuntemattomaan tulevaisuuteen vain tuttuun Jumalaan?
Toivon elämääsi Jumalan viisautta ja johdatusta.
Suomennos: Maria Peltokangas